Paterna acollirà una nova edició de la carrera d'obstacles Crazy Cross
08/05/2018

# Paterna acollirà una nova edició de la carrera d'obstacles Crazy Cross

[![Paterna acollirà una nova edició de la carrera d'obstacles Crazy Cross](/images/noticias/2018/05/crazy-cross-gr.jpg)](/images/noticias/2018/05/crazy-cross-gr.jpg)

08.05.2018

La carrera se celebrarà el pròxim 2 de juny en el Parc Central i comptarà amb més obstacles inflables i noves proves alternatives

Per segon any consecutiu, Paterna es converteix en la seu de la Crazy Cross, considerada la carrera d'obstacles inflables més important d'Europa i que se celebrarà el pròxim 2 de juny en el Parc Central.

Tal com ha assenyalat el regidor d'Esports, José Manuel Mora, “_aquesta nova edició comptarà amb més obstacles inflables i noves proves alternatives, a més d'una major animació_”. A més, el regidor ha recordat que aquesta nova edició “_ve precedida per l'èxit del passat any que va comptar amb més d'1.600 corredors, aconseguint un dels registres de participació més alts entre les competicions celebrades en el nostre país i que confiem que enguany se supere_”.

Amb un recorregut de 2 km i dues voltes, els participants hauran de salvar més d'una desena d'obstacles inflables en una de les carreres més divertides del panorama nacional.

Les inscripcions es realitzen a través de la web oficial de la carrera www.crazycross.es, i es divideixen en diferents categories, individuals, per grups per a més de cinc membres o familiars, dirigides a adults que vagen acompanyats d'un màxim de tres menors amb edats compreses entre els 8 i els 13 anys.

A més, el regidor Mora, ha recordat que gràcies a l’acord entre l'Ajuntament i l'organització de l'esdeveniment “_totes aquelles persones empadronades a Paterna que vulguen participar en la carrera podran beneficiar-se d'una rebaixa del 10 % en el preu de les entrades a través d'un codi que se'ls facilitarà en les instal·lacions de la Ciutat Esportiva Municipal_”.